اساس‌سیز ارمنی ادعا‌لارینی پوچا چیخاران تاریخی حقیقت‌لر بیر داها نوماییش ائتدیریلدی.
آمریکادا فعالیت گؤسترن تورکیه سئودا‌لی‌سی 155 انجمن‌ین بیر آرایا گله‌رک تشکیل ائتدیگی تورک آمریکا میللی یؤنلندیرمه کومیته‌سی، سؤزده 1915 ارمنی ادعا‌لارینا قارشی نیویورک باش کونسول‌لوغو قارشی‌سیندا اعتراض کئچیردی.
تاریخی حقیقت‌لرین بیر داها نوماییش ائتدیریلدیگی تدبیرده چوخ سایدا آهیسکا و آذربایجان جمعیتی ده قاتیلیب.
تدبیرده 1915 حادثه‌لری اوزرین‌دن یارادیلماغا چالیشیلان سؤزده ارمنی ادعا‌لارینا قارشی، آمریکا جمعیتینی معلوماتلان‌دیرماق و تاریخی حقیقت‌لری پایلاشماق اوچون حاضیرلانان متن اوخوندو.
تورک آمریکان میللی یؤلندیرمه کومیته‌سی‌نین همصدری دوکتور خلیل موتلو، "بیز ایشیمیزین حاق‌لی اولدوغونا اینانیریق، یالان‌لارا دئییل، حاق‌سیزلیق‌لارا دئییل، حقیقته و تاریخه و تاریخ ایچری‌سین‌دکی حقیقی حال‌لارا مراجعت ائدیریک. ارمنی‌لر بو ادعا‌لاری 90 ایلدیر داوام ائتدیریرلر. هئچ بیر اوغور الده ائده‌بیلممیشلر" ایفاده‌لرینی ایستیفاده ائتدی.
